text: Politiet undersøger mulig sexkrænkelse af asylbørn 
  03 marts 2016 kl. 21.14
  Asylansøgere på et asylcenter i Haderslev har anmeldt til politiet, at en mand skulle have forsøgt at krænke et eller flere børn på centret.
  Syd- og Sønderjyllands Politi har straks indledt en efterforskning på centret. For nuværende har det kunnet konstateres, at der har gået rygter på centret om, at en beboer skal have kontaktet børn med henblik på seksuelle ydelser. Hvor vidt rygterne har bund i reelle episoder bliver nu undersøgt oplyser Syd og Sønderjyllands Politi i en pressemeddelelse.
  - Det er utroligt flot, at beboerne på centret har gjort det helt rigtige, nemlig at kontakte politiet og lade os undersøge sagen. Det siger linjechef Brian Fussing fra Syd- og Sønderjyllands Politi.
  I øjeblikket har Syd- og Sønderjyllands Politi ikke yderligere informationer.
  